Tema: Važnost obiteljskog života

**Obitelj, posao, novac**

Česti izleti, igranje društvenih igara, puno sreće i smijeha. Riječi su to koje opisuju savršenu obitelj.

Nažalost, u današnjem svijetu takva obitelj skoro i ne postoji. Nekoć davno u prošlosti obitelj je bila najvažnija u ljudskom životu. A danas? Danas su najvažnije dvije stvari: posao i novac. Posao, novac; novac, posao, stvari su oko kojih se danas svijet vrti. Velike kuće, putovanja svijetom, shopping... Ljudi sanjaju o tim stvarima, a da bi ih ostvarili, potreban im je novac. Svi znamo da bez posla nema novca, zato ljudi rade sve više i više kako bi dobili što više novca i ostvarili svoje snove. Ljudi pri tom zaborave na svoju obitelj. Tada se obitelj počne raspadati. Iako i odrasli u svemu tome pate, ipak najviše izgube djeca. Djeca skoro uopće ne viđaju svoje roditelje.

Stvar je još gora ako dijete ide u školu. Zbog nezainteresiranosti njegovih roditelja za njegove ocjene i ponašanje u školi, dijete prestane učiti. Tako si pogorša ocjene i ponašanje. Kad roditelji saznaju za te loše ocjene i ponašanje, okrive dijete da je samo krivo za sve i kazne ga. Na taj način, premda nesvjesno, samo pogoršaju stvar. U svemu tome vide samo djecu kao krivce, a sebe ne. Ne vide koliko su oni pogriješili i koliko su zanemarivali obitelj radi posla i novca. Neki ipak shvate da su oni krivi za sve. Shvate važnost obitelji te isprave svoje pogreške.

Posao i novac jako su važni u životu, ali na prvom bi mjestu trebala biti obitelj. Kad ljudi budu toga svjesni, imat će sretnu i savršenu obitelj.

                                                                                 Petra Turbelija, 7. r.